**BUDAPEST-MARIAZELL GYALOGOSAN**

**A MÁRIA ÚTON**

**Besenczi Zsolt és Erika július 16-án lépett rá a Mária Útra Budapesten, hogy 16 nap alatt gyalogosan zarándokoljon el Mariazell-be. Szállásukat nem foglalták le előre, minden nap a Gondviselőre bízták magukat.**

„Az életünkben nagyon sokszor küzdünk az idővel, szorít minket az idő. Van óránk, de nincs időnk. A zarándoklat során rájövünk arra, hogy van ennél fontosabb dolog: az irány, amerre haladunk. A cél, hogy haladjunk Isten országa felé.” – fogalmazta meg Zsolt a Mária Rádió celldömölki önkéntesének egy rádió interjúban.

„Ha tudjuk, hogy hová tartunk, akkor a völgyek felkészítenek bennünket a következő lépésekre. A zarándoklat vagy hitet mélyít vagy hitet éleszt. Az én hitemet is mélyíti ez az út.”- tette hozzá Erika, majd az út végén elmondta: „A legnagyobb élmény egy forró, nehéz nap után a megkonduló harang hangja volt, amely szentmisére hívott minket. Szentmiséről kifelé jövet egy néni meghívott bennünket magához, és vendégül látott éjszakára. Ez egy valódi csoda volt”.

**Besenczi Zsolt és Erika szívesen ad interjút. Telefonos elérhetőségük: 0630 235 4615.**

**Információ a Mária Útról: www.mariaut.hu**

